Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: az otthonból. A szociális igazgatásról és szociális ellátásokról szóló 1993. évi III. törvény szerint a jogosult eltávozása
Paragraph Index: 1119

az otthonból. A szociális igazgatásról és szociális ellátásokról szóló 1993. évi III. törvény szerint a jogosult eltávozása csak akkor tagadható meg, ha a jogosult kezelőorvosának szakvéleménye — a jogosult önmagát vagy másokat veszélyeztető egészségi állapota miatt — az eltávozást nem javasolja. Az italozást elítélő és háttérbe szorítani kívánó intézeti magatartás helyeslése mellett a vizsgálat megállapította, hogy az intézet által alkalmazott kimenőmegvonás mint büntetés visszásságot okoz a gondozottak szabad mozgáshoz és a tartózkodási hely szabad megválasztásához fűződő alkotmányos jogával összefüggésben. A Komárom-Esztergom Megyei Önkormányzat Esthajnal Időskorúak Otthonának házirendje szerint a lakók a nyári hónapokban 21 óráig, téli hónapokban 19 óráig előzetes bejelentéssel — az étkezési idők figyelembevételével — hagyhatják el az otthont. Ez alól kivétel a gondnokság alatt álló, aki csak a gondnoka engedélyével vagy kérésére engedhető el, vagy kísérővel, aki vállalja a felelősséget a gondnokoltért. Ez a gyakorlat a gondnokság alá helyezett gondozottak szabad mozgáshoz és a tartózkodási hely szabad megválasztásához fűződő jogával összefüggésben idéz elő visszásságot, mert önmagában annak a ténye, hogy valaki gondnokság alatt áll, nem jelenti automatikusan azt, hogy folyamatosan önmagát vagy másokat veszélyeztető egészségi állapotban van. A vizsgálat által kifogásolt szabály pedig ezt feltételezi. A Kornisné Liptay Elza Szociális és Rehabilitációs Kht. házirendje a gondnokság alatt álló, továbbá az italos állapotban távozni kívánó lakókra vonatkozóan szigorú szabályokat állapít meg. Az otthon házirendjének azon előírása, amely szerint a gondnokolt gondozottak hosszabb (többnapos) távollétére csak a gondnok és a hozzátartozók előzetes egyetértése után kerülhet sor — figyelemmel arra, hogy a többnapos távollét fogalomkörébe az otthon által szervezett közös kirándulások, üdültetések is beletartoznak —, szintén a gondnokság alá helyezett gondozott lakó szabad mozgásához és a tartózkodási helyének szabad megválasztásához fűződő alkotmányos jogával összefüggésben okoz visszásságot. A vizsgálat aggályosnak találta a házirend azon előírását is, amely szerint ittas állapotban lévő lakó nem 2000/88/II. szám hagyhatja el az intézmény területét. A vizsgálat ez esetben is rámutatott, hogy a gondozottak jogát sérti, ha az intézet megfelelő definíció és egyéb garanciális jelentőségű szabályok hiányában alkalmazza az otthon elhagyásának tilalmát. A vizsgálatot végzők álláspontja szerint annak ténye, hogy valaki gondnokság alatt áll vagy italos állapotú, nem jelenti egyértelműen azt, hogy folyamatosan önmagát vagy másokat veszélyeztető egészségi állapotban van. VI. A vizsgálat elmarasztalta a Komárom-Esztergom Megyei Önkormányzat Esthajnal Időskorúak Otthonát azért is, mert az igazgatótól kapott tájékoztatás szerint annak a részére, aki rendszeresen eljár, nem teszik félre az ebédjét. A vizsgálat megállapítása szerint az otthonban kialakított ezen gyakorlat a gondozottak szociális biztonsághoz való alkotmányos jogával összefüggésben idéz elő visszásságot. Ugyanezzel a joggal összefüggésben okoz visszásságot az intézet, ha az otthon nem tudja a jogszabály által megkövetelt mértékben biztosítani, illetőleg pótolni a gondozottak ruházatát. Az állampolgári jogok országgyűlési biztosa által vizsgált intézetek működésével kapcsolatban megállapított, alkotmányos jogokkal összefüggő visszásságok orvoslására 40 egyedi ajánlást tett az országgyűlési biztos. Ebből 38 ajánlást elfogadtak az érintettek, 2 ajánlást visszavont az országgyűlési biztos. Ezek a következők. Az állampolgári jogok országgyűlési biztosa a tiszavasvári Kornisné Liptay Elza Szociális és Rehabilitációs Közhasznú Társaság, valamint a Nyíregyháza Megyei Jogú Város Önkormányzata fenntartásában működő Sóstói Szivárvány Idősek Otthona, Etelköz utca 11-—13. szám alatti telephelyének működésével összefüggésben megállapított hiányosságok orvoslása érdekében ajánlással fordult a Szabolcs-Szatmár-Bereg Megyei Közigazgatási Hivatal vezetőjéhez. Figyelemmel arra, hogy a vizsgálat megállapítása szerint a tiszavasvári Kornisné Liptay Elza

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes